Missatge: L'aeroport del Prat supera els 35 milions de passatgers, un 2,2% més que el 2011Redacció Actualitzat a les 14:29 h   10/01/2013 L'any passat l'aeroport de Barcelona-el Prat va superar per primera vegada els 35 milions de passatgers, concretament 35,14 milions enfront dels 34 milions del 2011. Això equival a un 2,2% més d'usuaris. Segons dades del Ministeri de Foment, el creixement més destacat del Prat va ser el de trànsit de passatgers amb la Unió Europea, que es va incrementar l'any passat un 9,2%. El segueix el trànsit internacional cap a països no europeus, que va créixer un 8,9%. En canvi, els moviments de passatgers cap a altres aeroports de l'Estat van caure un 9,6%. Pel que fa al trasllat de mercaderies, les operacions es van mantenir estables respecte al 2011. Dels 47 aeroports de la xarxa d'AENA, només han augmentat el nombre de passatgers els del Prat, Bilbao, Sant Sebastià, Logronyo i Còrdova. Globalment, AENA ha perdut un 5% de passatgers el 2012. En total hi ha hagut 194,2 milions d'usuaris. També s'han registrat menys operacions. Entre el gener i el desembre de l'any passat hi va haver 1,9 milions d'operacions, un 10,1% per sota del mateix període de l'any passat. I les mercaderies transportades van arribar a les 649.744 tones de càrrega, un 3,3% menys. El Prat és el segon aeroport amb més passatgers de l'estat espanyol, al darrere de Madrid-Barajas, que va liderar el rànquing amb 45,19 milions d'usuaris, un 9% menys que el 2011. Pel que fa a aerolínies, Vueling ha tancat el 2012 amb una xifra rècord que supera en un 20% la de l'any anterior.

Resposta: Quan hi hagi sortides internacionals a bastament des del Prat, que AENA no faci un coll d'ampolla, avançarà fora dubtar-ho a Madrid en volum de passatgers. I això serà només l'inici...